23 yanvarga o‘tar kechasi Eronda 5,4 balli zilzila qayd etildi. Bu haqda AQSh Geologiya xizmati xabar tarqatgan. Ma’lum qilinishicha, zilzila markazi Darab shahridan 83 km janubi-sharqda joylashgan. Uning o‘chog‘i 28 km chuqurlikda bo‘lgan. Hozircha talofatlar haqida ma’lumotlar yo‘q. Ma’lumot uchun, Eron joylashgan hududdagi yer qobig‘i bir necha katta parchalarga bo‘lingani bois mamlakatda tez-tez zilzila kuzatilib turadi.